Na osnovu člana 12. stav 5. Zakona o privrednim društvima ( Službeni glasnik RS , br. 36/11 , 99/11 , 83/14-dr. zakon , 5/15 , 44/18 , 95/18 i 91/19 ) i Odluke Skupštine Akva a.d. Beograd o usvajanju Izmena i dopuna Statuta Akva a.d. Beograd broj 506/2021 od 13. 5. 2021. godine , generalni direktor Akva a.d. Beograd dana 21. 10. 2021. godine , sačinjava Prečišćen Tekst Statuta Akva A.D. BEOGRAD ( u daljem tekstu : Statut )
Poslovno Ime Društva
Član 1.
1.1 Pojam - Društvo posluje i učestvuje u pravnom prometu pod poslovnim imenom i skraćenim poslovnim imenom koje je registrovano u skladu sa propisima o registraciji .
1.2 Poslovno ime - Poslovno ime Društva je : Preduzeće za proizvodnju Akva akcionarsko društvo , Beograd .
1.3 Skraćeno poslovno ime - Skraćeno poslovno ime Društva je : „ Akva “ a.d. , Beograd .
1.4 Promena poslovnog imena - Poslovno ime Društva može se promeniti odlukom Skupštine , donetom na način predviđen Zakonom , Osnivačkim aktom i ovim statutom .
Sedište Društva
Član 2.
2.1 Sedište Društva - Sedište Društva je u Beogradu , u ulici Mileševska 6 , Republika Srbija .
2.2 Promena sedišta Društva - Sedište Društva može se promeniti odlukom Skupštine donetom na način predviđen Zakonom , Osnivačkim aktom i ovim statutom .
2.3 Adresa sedišta Društva - Adresa sedišta Društva je istovremeno i adresa za prijem pošte .
2.4 Adresa za prijem elektronske pošte .
Adresa za prijem elektronske pošte je : akva@gmail.com .
Pretežna Delatnost Društva
Član 3.
3.1 Pretežna delatnost - Pretežna delatnost koju Društvo obavlja je : 10.13 – proizvodnja mesnih prerađevina .
Osim pretežne delatnosti , Društvo može da obavlja sve zakonom dozvoljene delatnosti , nezavisno od toga da li su predviđene Osnivačkim aktom , odnosno ovim statutom .
Određene delatnosti za koje je posebnim zakonom uslovljena registracija ili njihovo obavljanje izdavanjem prethodnog odobrenja , saglasnosti ili drugog akta nadležnog organa , Društvo može obavljati po dobijanju tog prethodnog odobrenja , saglasnosti ili drugog akta nadležnog organa .
3.2 Obavljanje spoljnotrgovinskog poslovanja - Društvo je ovlašćeno da obavlja spoljnotrgovinsko poslovanje .
Podaci O Visini Upisanog I Uplaćenog Osnovnog Kapitala
Član 4.
4.1 Ukupan iznos osnovnog kapitala na dan stupanja na snagu Statuta - Ukupan iznos osnovnog kapitala Društva , a u skladu sa Odlukom Skupštine akcionara broj 67654 od 12. 8. 2011. godine o povećanju osnovnog kapitala , iznosi 100.000.000,00 ( slovima : sto miliona ) dinara ( u daljem tekstu : Osnovni kapital ) i sastoji se od :
( I ) Novčanog kapitala u ukupnom iznosu od 30.000.000 dinara ( slovima : trideset miliona dinara )
( II ) nenovčanog kapitala čija vrednost izražena u novcu iznosi 70.000.000,00 ( slovima : sedamdeset miliona ) dinara .
Podaci O Broju I Nominalnoj Vrednosti Akcija
Član 5.
5.1 Broj i nominalna vrednost akcija Društva - Osnovni kapital podeljen je na 1.000.000 ( slovima : milion ) običnih akcija bez nominalne vrednosti .
5.2 Vrste i klase akcija Društva i podaci o izdavaocu akcija - Sve akcije Društva su obične akcije koje čine jednu klasu akcija .
Izdavalac akcija iz prethodnog stava je Društvo .
5.3 Podaci o pravu glasa - Svaka akcija ima jedan glas .
5.4 Prenos vlasništva nad akcijama - Prenos vlasništva nad akcijama nije ograničen .
5.5 Podaci o registrovanju akcija - Akcije su u potpunosti uplaćene i registrovane u Centralnom registru , depou i kliringu hartija od vrednosti dana 20. 9. 2013. godine , ISIN HHHHHH , CFI ESVUFR .
Podaci O Vrsti I Klasi Akcija I Drugih Hartija Od Vrednosti Koje Je Društvo Ovlašćeno Da Izda I Prenos Akcija I Prava Iz Akcija
Član 6.
6.1 Izdavanje akcija - Društvo može izdavati sve vrste akcija ( sa i bez nominalne vrednosti ) , kao i druge hartije od vrednosti koje su predviđene važećim propisima , pri čemu kada su u pitanju akcije Društva u okviru svake vrste akcija , akcije koje daju ista prava , čine jednu klasu akcija .
Na izdavanje i prenos akcija , kao i na prava iz akcija primenjuju se važeći propisi kojima se uređuju privredna društva i tržište kapitala .
UPRAVLjANjE DRUŠTVOM I ORGANI DRUŠTVA
Član 7.
7.1 Upravljanje Društvom - Upravljanje Društvom organizovano je kao dvodomno .
7.2 Organi Društva - Organi Društva su :
1 ) Skupština ;
2 ) Nadzorni odbor ;
3 ) Izvršni odbor .
Skupština
Član 8.
8.1 Sastav - Skupštinu čine svi akcionari Društva .
8.2 Delokrug - Skupština odlučuje o :
1 ) izmenama Statuta ;
2 ) povećanju ili smanjenju osnovnog kapitala , kao i svakoj emisiji hartija od vrednosti ;
3 ) broju odobrenih akcija ;
4 ) promenama prava ili povlastica bilo koje klase akcija ;
5 ) odobrenju za sticanje i raspolaganje sopstvenim akcijama , na način predviđen Zakonom ;
6 ) statusnim promenama i promenama pravne forme ;
7 ) sticanju i raspolaganju imovinom velike vrednosti ;
8 ) raspodeli dobiti i pokriću gubitaka ;
9 ) usvajanju revidiranih finansijskih izveštaja , kao i izveštaja revizora ;
10 ) usvajanju izveštaja Nadzornog odbora ;
11 ) imenovanju i razrešenju članova Nadzornog odbora ;
12 ) pokretanju postupka likvidacije , odnosno podnošenju predloga za stečaj Društva ;
13 ) izboru revizora i naknadi za njegov rad ;
14 ) drugim pitanjima koja su u skladu sa Zakonom stavljena na dnevni red Skupštine ;
15 ) drugim pitanjima u skladu sa Zakonom i ovim statutom .
8.3 Pravo na lično učešće u radu Skupštine - Pravo da lično učestvuje u radu Skupštine , ima akcionar koji poseduje najmanje 0,05% akcija od ukupnog broja akcija Društva , odnosno punomoćnik koji predstavlja najmanje 0,05% od ukupnog broja akcija Društva odgovarajuće klase .
Akcionari koji pojedinačno poseduju manje od 0,05% od ukupnog broja akcija Društva odgovarajuće klase imaju pravo da u radu Skupštine učestvuju preko zajedničkog punomoćnika ili da glasaju u odsustvu u skladu sa Zakonom i ovim statutom .
8.4 Dan akcionara - Dan akcionara je dan na koji se utvrđuje spisak akcionara koji imaju pravo na učešće u radu sednice Skupštine i pada na deseti dan pre dana održavanja te sednice ( u daljem tekstu : Dan akcionara ) .
Spisak akcionara iz prethodnog stava Sekretar utvrđuje , na osnovu izvoda iz jedinstvene evidencije akcionara Centralnog registra , depoa i kliringa hartija od vrednosti .
8.5 Mesto održavanja sednica Skupštine - Sednice Skupštine održavaju se u sedištu Društva ili u mestu koje svojom odlukom odredi Nadzorni odbor u slučaju ako je to potrebno radi olakšane organizacije sednice Skupštine .
8.6 Predsednik Skupštine - Sednicom Skupštine predsedava predsednik Skupštine ( u daljem tekstu : Predsednik Skupštine ) .
Predsednik Skupštine bira se na početku svake sednice .
Izuzetno , Predsednik Skupštine može biti izabran da vrši funkciju predsednika i na narednim sednicama Skupštine , do izbora novog Predsednika , u skladu sa ovim statutom i poslovnikom Skupštine .
Za Predsednika Skupštine bira se lice koje predstavlja većinskog akcionara Društva ili je lično većinski akcionar .
Na izbor Predsednika Skupštine primenjuju se pravila o Običnoj većini propisana ovim statutom .
8.7 Poslovnik Skupštine - Skupština na predlog Predsednika Skupštine ili akcionara koji poseduju ili predstavljaju najmanje 10% glasova prisutnih akcionara , donosi svoj poslovnik ( kao i izmene i dopune Poslovnika ) kojim se bliže utvrđuje način rada i odlučivanja Skupštine , kao i način izbora , ovlašćenja i naknada za rad predsednika Skupštine , u skladu sa Zakonom i ovim statutom .
8.8 Većina za donošenje odluka - Osim ukoliko Zakonom ili ovim statutom nije drugačije predviđeno , odluke Skupštine usvajaju se običnom većinom glasova prisutnih akcionara na sednici Skupštine , koji imaju pravo glasa po određenom pitanju ( u daljem tekstu : Obična većina ) .
U slučajevima kada Zakon zahteva donošenje odluka kvalifikovanom većinom , takve odluke se usvajaju 3/4 ( tročetvrtinskom ) većinom glasova akcionara Društva prisutnih na sednici Skupštine ( u daljem tekstu : Kvalifikovana većina ) .
Ako je sednica Skupštine odložena zbog nedostatka kvoruma , može biti ponovo sazvana sa istim dnevnim redom tako da se održi najkasnije 30 ( trideset ) , a najranije 15 ( petnaest ) dana , računajući od dana neodržane sednice ( Ponovljena sednica ) .
Navedena pravila o većini za donošenje odluka primenjuju se i kada se odluke donose na Ponovljenoj sednici .
8.9 Redovna sednica Skupštine - Redovna sednica Skupštine održava se jednom godišnje , najkasnije u roku od 6 ( šest ) meseci od završetka poslovne godine .
8.10 Vanredna sednica Skupštine - Vanredna sednica Skupštine održava se po potrebi , kao i u slučajevima kada je to određeno Zakonom i ovim statutom .
8.11 Poziv za sednicu Skupštine - Poziv za sednicu Skupštine sadrži elemente utvrđene Zakonom i drugim propisima i objavljuje se :
• na internet stranici Društva i internet stranici registra privrednih subjekata , internet stranici Centralnog registra , depoa i kliringa hartija od vrednosti , kao i na internet stranici regulisanog tržišta , odnosno multilateralne trgovačke platforme gde su uključene akcije Društva i to najkasnije 30 ( trideset ) dana i najranije 60 ( šezdeset ) dana pre dana održavanja redovne sednice Skupštine i najkasnije 21 ( dvadeset jedan ) dan i najranije 30 ( trideset ) dana pre dana održavanja svake vanredne sednice Skupštine , gde se objavljuje bez prekida tokom ovog vremena do dana održavanja odgovarajuće sednice Skupštine ; i
• u jednom dnevnom listu koji se distribuira na celoj teritoriji Republike Srbije , najmanje 30 ( trideset ) dana i najviše 60 ( šezdeset ) dana pre dana održavanja godišnje sednice Skupštine , i najmanje 21 ( dvadeset jedan ) dan i najviše 30 ( trideset ) dana pre dana održavanja svake vanredne sednice Skupštine .
U slučaju da se Skupština saziva u skladu sa prethodnim stavom , smatraće se da je objavljivanje poziva izvršeno nakon što isti bude objavljen , na svaki od predviđenih načina .
U slučaju da broj akcionara bude preko 10.000 na Dan akcionara , poziv za sednicu Skupštine mora da sadrži obaveštenje o pravu na uvid u Spisak akcionara .
8.12 Odlučivanje o prigovorima na obaveštenje o sazivanju sednice Skupštine - O eventualnim prigovorima akcionara , koji prisustvuje sednici Skupštine , na obaveštenje o sazivanju sednice Skupštine koje ne sadrži sve Zakonom propisane priloge neophodne za odlučivanje po pitanjima iz dnevnog reda , odlučuje se u skladu sa ovim Statutom i Poslovnikom Skupštine .
Prigovor se podnosi u pismenoj formi na početku sednice ili za vreme njenog održavanja i mora biti obrazložen .
8.13. Materijali za sednicu - Za sednicu Skupštine , akcionarima se stavljaju na raspolaganje svi dokumenti i informacije predviđeni Zakonom i ovim statutom .
8.14 Način glasanja - Glasanje na sednici Skupštine je po pravilu javno i vrši se dizanjem ruke ili na drugi javni način , osim ako Zakon za određeno pitanje ne predviđa tajno glasanje .
Poslovnikom Skupštine ili odlukom Skupštine koja važi samo za tu sednicu , može se predvideti tajno glasanje o pojedinim pitanjima predviđenim dnevnim redom sednice Skupštine .
Ukoliko dođe do pretvaranja Društva u javno društvo , punomoćje za glasanje može se dati i elektronskim putem , pod uslovom da je potpisano kvalifikovanim elektronskim potpisom , u skladu sa zakonom kojim se uređuje elektronski potpis , u kom slučaju se obaveštenje o datom punomoćju mora dostaviti na adresu sedišta Društva ili službenu e-mail adresu Društva , navedenu u pozivu za sednicu Skupštine , uz dostavu neophodnih dokumenata za identifikaciju akcionara i utvrđivanje sadržine punomoćja za glasanje na način predviđen Poslovnikom Skupštine .
Tehnički detalji vezani za imenovanje punomoćnika za glasanje elektronskim putem i dostavu obaveštenja o datom punomoćju , uređeni su Poslovnikom Skupštine .
Nadzorni Odbor
Član 9.
9.1 Sastav - Nadzorni odbor ( u daljem tekstu : Nadzorni odbor ) ima 5 ( pet ) članova , od kojih je najmanje 1 ( jedan ) nezavisni član u smislu Zakona .
Članovi Nadzornog odbora ne mogu biti izvršni direktori Društva , niti prokuristi Društva .
9.2 Način imenovanja članova Nadzornog odbora - Predlog kandidata za člana Nadzornog odbora daju :
1. Nadzorni odbor
2. Komisija za imenovanje , ukoliko je formirana
3. Akcionari koji imaju pravo na predlaganje dnevnog reda Skupštine
Članove Nadzornog odbora bira Skupština , običnom većinom prisutnih ili predstavljenih akcionara sa pravom glasa na sednici Skupštine , kao i akcionara koji u skladu sa Zakonom i ovim statutom glasaju pisanim putem .
9.3 Prestanak mandata i razrešenje članova Nadzornog odbora - Mandat člana Nadzornog odbora prestaje :
• istekom perioda za koji je imenovan ,
• prestankom ispunjenosti uslova za vršenje funkcije člana Nadzornog odbora ,
• neusvajanjem godišnjih finansijskih izveštaja Društva , u roku koji je predviđen za održavanje redovne sednice Skupštine .
Ako se broj članova Nadzornog odbora smanji ispod broja članova Nadzornog odbora koji je predviđen Statutom , preostali članovi Nadzornog odbora mogu imenovati lice , odnosno lica koja će vršiti dužnost člana Nadzornog odbora , do imenovanja nedostajućih članova Nadzornog odbora od strane Skupštine ( Kooptacija ) .
Imenovanje člana Nadzornog odbora po prestanku mandata vrši se na prvoj narednoj sednici Skupštine , do kada član Nadzornog odbora kome je prestao mandat nastavlja da obavlja svoju dužnost , ako njegovo mesto nije popunjeno kooptacijom .
Skupština može razrešiti člana Nadzornog odbora i pre isteka mandata na koji je imenovan , bez navođenja razloga .
9.4 Ostavka člana Nadzornog odbora - Član Nadzornog odbora može u svako doba preostalim članovima Nadzornog odbora dati ostavku pisanim putem .
Ostavka člana Nadzornog odbora proizvodi dejstvo danom podnošenja , osim ako u njoj nije naveden neki kasniji datum .
9.5 Delokrug - Nadzorni odbor :
1 ) utvrđuje poslovnu strategiju i poslovne ciljeve Društva i nadzire njihovo ostvarivanje ;
2 ) nadzire rad izvršnih direktora ;
3 ) vrši unutrašnji nadzor nad poslovanjem Društva ;
4 ) donosi odluku o usvajanju godišnjeg poslovnog plana ( uključujući i budžet ) Društva ;
5 ) ustanovljava računovodstvene politike Društva i politike upravljanja rizicima ;
6 ) utvrđuje finansijske izveštaje Društva i izveštaje o poslovanju Društva i podnosi ih Skupštini na usvajanje ;
7 ) razmatra kvartalne pojedinačne i konsolidovane izveštaje o poslovanju , prihodima i finansijskom stanju Društva , kao i druge izveštaje Izvršnog odbora , u skladu sa Zakonom ;
8 ) daje i opoziva prokuru ;
9 ) saziva sednice Skupštine i utvrđuje predlog dnevnog reda , kao i predloge odluka za sednice Skupštine ;
10 ) izdaje odobrene akcije ;
11 ) utvrđuje emisionu cenu akcija i drugih hartija od vrednosti na način predviđen Zakonom ;
12 ) utvrđuje tržišnu vrednost akcija na način predviđen Zakonom ;
13 ) donosi odluku o sticanju , otuđenju ili poništenju sopstvenih akcija u slučajevima predviđenim Zakonom ;
14 ) donosi odluku o raspodeli privremenih dividendi ( međudividendi ) akcionarima na način predviđen Zakonom ;
15 ) daje saglasnost izvršnim direktorima za preduzimanje poslova ili radnji u skladu sa Zakonom , ovim statutom i odlukama korporativnih organa Društva ;
16 ) vrši druge poslove i donosi odluke u skladu sa Zakonom , ovim statutom i odlukama Skupštine .
9.6 Predsednik Nadzornog odbora - Nadzorni odbor bira predsednika Nadzornog odbora između svojih članova većinom glasova od ukupnog broja članova Nadzornog odbora , na predlog članova Nadzornog odbora koje predlaže kontrolni akcionar Društva .
Nadležnosti Predsednika Nadzornog odbora u zastupanju Društva , u odnosu sa Izvršnim direktorima Društva , podrazumevaju sledeće :
• zaključuje ugovore o radu , odnosno ugovore o angažovanju sa Izvršnim direktorima , pod uslovima utvrđenim odlukama Skupštine , odnosno Nadzornog odbora i
• preduzima druge radnje u vezi sa ostvarivanjem prava , obaveza i odgovornosti Izvršnih direktora , u okviru odvijanja radnog odnosa ili drugog vida njihovog radnog angažovanja , a pod uslovima utvrđenim zaključenim ugovorima o radu , odnosno ugovorima o angažovanju .
9.7 Kvorum za održavanje i način održavanja sednica Nadzornog odbora - Kvorum za rad sednice Nadzornog odbora jeste većina od ukupnog broja članova Nadzornog odbora .
Sednice Nadzornog odbora mogu se održati i pisanim ili elektronskim putem , telefonom , telegrafom , telefaksom ili upotrebom drugih sredstava audio-vizuelne komunikacije , pod uslovom da se tome ne protivi nijedan član Nadzornog odbora u pisanoj formi .
Smatra se da su lica koja na ovaj način učestvuju na sednici , prisutna sednici .
Odsutni članovi Nadzornog odbora mogu glasati i pisanim putem , kada se za potrebe kvoruma za rad Nadzornog odbora smatra da su prisustvovali sednici .
9.8 Odlučivanje na sednicama Nadzornog odbora - Odluke Nadzornog odbora donose se većinom glasova prisutnih članova Nadzornog odbora , osim ukoliko ovim statutom ili Poslovnikom o radu Nadzornog odbora nije drugačije predviđeno .
Ako su glasovi članova Nadzornog odbora pri odlučivanju jednako podeljeni , odlučujući je glas Predsednika Nadzornog odbora .
9.9 Komisije Nadzornog odbora - Nadzorni odbor obavezno obrazuje Komisiju za reviziju , a može obrazovati i druge komisije u skladu sa Zakonom , a čiji su uslovi za izbor , broj članova , mandat , razrešenje , naknade , način rada , kao i sva ostala relevantna pitanja regulisana odgovarajućom odlukom Nadzornog odbora .
Pored komisija predviđenih Zakonom , Nadzorni odbor može da obrazuje i druge stalne ili ad hoc komisije , koje će se baviti pitanjima relevantnim za rad Nadzornog odbora .
Komisije Nadzornog odbora dužne su da o svom radu redovno izveštavaju Nadzorni odbor , u skladu sa odlukom o njihovom obrazovanju .
9.10 Poslovnik o radu Nadzornog odbora - Nadzorni odbor donosi svoj poslovnik ( kao i izmene i dopune Poslovnika ) kojim se bliže utvrđuje način rada i odlučivanja Nadzornog odbora u skladu sa Zakonom i ovim statutom .
Izvršni Odbor I Generalni Direktor
Član 10.
10.1 Način izbora , broj članova i sastav - Izvršni odbor ( u daljem tekstu : Izvršni odbor ) ima 5 ( pet ) članova .
Članovi Izvršnog odbora su izvršni direktori ( u daljem tekstu : Izvršni direktori ) .
Izvršni direktori ne mogu imati zamenike .
Izvršne direktore imenuje Nadzorni odbor .
Predlog kandidata za Izvršnog direktora daje Komisija za imenovanje .
Ako nije formirana Komisija za imenovanje , predlog za kandidata može dati svaki član Nadzornog odbora .
10.2 Generalni direktor i zastupanje Društva - Nadzorni odbor imenuje jednog od Izvršnih direktora ovlašćenih za zastupanje Društva za generalnog direktora Društva ( u daljem tekstu : Generalni direktor ) .
Generalni direktor je zakonski zastupnik Društva , koordinira rad izvršnih direktora i organizuje poslovanje Društva .
Nadzorni odbor može odlučiti da , pored Generalnog direktora , Društvo kao zakonski zastupnici zastupaju još jedan ili više Izvršnih direktora .
Zakonski zastupnici Društva ( Generalni direktor ili drugi Izvršni direktor / Izvršni direktori koji po odluci Nadzornog odbora budu zastupnici Društva ) zastupaju Društvo pojedinačno .
Osim zakonskih zastupnika , u skladu sa Zakonom , Društvo mogu da zastupaju i druga lica koja Nadzorni odbor ovlasti svojom odlukom .
Nadzorni odbor utvrđuje uslove pod kojima druga lica zastupaju Društvo .
10.3 Delokrug - Izvršni odbor :
1 ) vodi poslove Društva i određuje unutrašnju organizaciju Društva ;
2 ) odgovara za tačnost poslovnih knjiga Društva ;
3 ) odgovara za tačnost finansijskih izveštaja Društva ;
4 ) usvaja godišnji plan nabavki Društva ;
5 ) donosi odluke iz oblasti cenovne politike ;
6 ) priprema sednice Skupštine i predlaže dnevni red Skupštine ( sa predlozima odluka i drugim materijalima predviđenim Zakonom ) Nadzornom odboru ;
7 ) izračunava iznose dividendi koje u skladu sa Zakonom , Statutom i odlukom Skupštine pripadaju pojedinim klasama akcionara , određuje dan i postupak njihove isplate , a određuje i način njihove isplate u okviru ovlašćenja koja su mu data Statutom ili odlukom Skupštine ;
8 ) izvršava odluke Skupštine i Nadzornog odbora ;
9 ) vrši druge poslove i donosi odluke u skladu sa Zakonom , ovim statutom , odlukama Skupštine i Nadzornog odbora .
Izvršni odbor u vođenju poslova Društva postupa samostalno .
Izvršni odbor odlučuje i postupa van sednica .
Ako ne postoji saglasnost izvršnih direktora po određenom pitanju , kao i u drugim slučajevima predviđenim Poslovnikom o radu Izvršnog odbora , Generalni direktor može sazvati sednicu Izvršnog odbora .
Kvorum za rad sednice Izvršnog odbora jeste većina od ukupnog broja Izvršnih direktora .
Na sednici Izvršnog odbora odluka se donosi većinom glasova izvršnih direktora , a u slučaju jednake podele glasova glas Generalnog direktora je odlučujući .
10.4 Prestanak mandata i razrešenje Izvršnih direktora - Mandat svakog od Izvršnih direktora , prestaje istekom perioda na koji je izabran .
Ako neki od Izvršnih direktora , u toku trajanja mandata , prestane da ispunjava uslove da bude Izvršni direktor , smatra se da mu je prestao mandat danom prestanka ispunjenosti tih uslova .
Nadzorni odbor može razrešiti Izvršnog direktora i pre isteka mandata na koji je izabran , bez navođenja razloga .
10.5 Ostavka Izvršnih direktora - Izvršni direktor može , u svako doba , Nadzornom odboru dati ostavku pisanim putem .
Ostavka proizvodi dejstvo danom podnošenja , osim ako u njoj nije naveden neki kasniji datum .
10.6 Poslovnik o radu Izvršnog odbora - Izvršni odbor donosi svoj poslovnik ( kao i izmene i dopune Poslovnika ) , kojim se bliže utvrđuje način rada i odlučivanja Izvršnog odbora u skladu sa Zakonom i ovim statutom .
Sekretar Društva
Član 11.
11.1 Izbor - Društvo ima sekretara Društva koga imenuje Nadzorni odbor ( u daljem tekstu : Sekretar ) .
11.2 Mandat - Mandat Sekretara traje do razrešenja od strane Nadzornog odbora .
11.3 Zarada ( naknada ) i druga prava i dužnosti Sekretara - Zaradu ( naknadu za rad ) i druga prava i dužnosti Sekretara utvrđuje Nadzorni odbor odlukom o imenovanju Sekretara , na predlog Predsednika Nadzornog odbora Društva .
Sekretar može biti lice koje je zaposleno u Društvu .
11.4 Delokrug - Sekretar je naročito odgovoran za :
1 ) pripremu sednica i vođenje zapisnika sa sednica Skupštine , Nadzornog odbora i Izvršnog odbora ;
2 ) vođenje registra zapisnika sednica Skupštine i knjige odluka ;
3 ) vođenje registra zapisnika sednica Nadzornog odbora i Izvršnog odbora i knjige odluka ;
4 ) čuvanje dokumenata utvrđenih Zakonom i ovim statutom Društva , osim finansijskih izveštaja ;
5 ) organizovanje praćenja izvršavanja odluka Skupštine i Nadzornog odbora ;
6 ) komunikaciju Društva sa akcionarima i omogućavanje pristupa aktima i dokumentima iz tačke 4 ) ovog člana , a u skladu sa Zakonom ;
7 ) organizovanje poslova koordinacije korporativno-pravne prakse korporativnih organa Društva i njegovih zavisnih društava , kao i koordinacije drugih aktivnosti u korporativno-pravnom segmentu poslovanja od značaja za Društvo i njegova zavisna društva ;
8 ) organizovanje rada organizacione celine Društva , formirane za podršku poslovima iz delokruga Sekretara ( Sekretarijat Društva ) ,
9 ) druge dužnosti i obaveze u skladu sa Zakonom , ovim statutom , odlukom o njegovom imenovanju i drugim odlukama Nadzornog odbora .
Postupak Izmena I Dopuna Statuta
Član 12.
12.1 Nadležnost za donošenje izmena i dopuna Statuta - Skupština donosi odluku o izmenama i dopunama Statuta , na način predviđen ovim statutom .
12.2 Stupanje na snagu i početak primene izmena i dopuna Statuta - Izmene i dopune Statuta stupaju na snagu i primenjuju se u roku predviđenom konkretnom odlukom Skupštine .
Prelazne I Završne Odredbe
Član 13.
13.1 Stupanje na snagu - Ovaj Statut stupa na snagu osmog dana po objavljivanju na oglasnoj tabli društva .
13.2 Prestanak važenja ranijeg Statuta - Stupanjem na snagu ovog statuta prestaje da važi Statut Akva a.d. od dana 6. 7. 2005. godine .